ДОМ ЗДРАВЉА ПОЖАРЕВАЦ

**ПРЕДЛОГ ЗА ТРЕЋИ РЕБАЛАНС ФИНАНСИЈСКОГ ПЛАНА ЗА 2017. ГОДИНУ**

У Пожаревцу, Јун 2017. Године

**ПРЕДЛОГ ЗА ТРЕЋИ РЕБАЛАНС ФИНАНСИЈСКОГ ПЛАНА ЗА 2017. ГОДИНУ**

Припрема буџета за 2017.годину одвијала се у специфичним околностима и у веома кратком року који је локалним властима био на располагању за усаглашавање припремљених предлога са смерницама објављеним у Фискалној стратегији која је објављена са Законом о буџету РС за 2017. годину. Финансијски план Дома здравља Пожаревац за 2017. годину сачињен је августа месеца 2016. године по инструкцијама оснивача, а са циљем да се благовремено конкурише код локалне самоуправе за буџетска средства. Из тог разлога, документ који је усвојен фокусиран је на предложене пројекте који би се финансирали од стране оснивача. Ни сопствени приходи нису били процењиви на реалној основи па је финансијски план урађен у грубом облику.

 Када је донет буџет Републике Србије, као и буџет локалне власти за 2017. годину, као индиректни корисници средстава, добили смо : - **од Градске управе Града Пожаревца** Обавештење о одобреним срдствима за 2017 год. Бр 03-40-2343/2016-5 од 26.12.2016. године којим су за 2017. годину одобрена средства 17.713.200,00 динара. Дана 22.05.2017. године примили смо **од Градске управе Града Пожаревца** Обавештење о одржаној седници Скупштине града и о одобреним новим срдствима за 2017 год. Дому здравља Бр 03-40-1053/2017-5 од 19.05.2017. године у вредности 8.000.000,00 динара за куповину два ултразвучна апарата. Укупна средства за 2017. годину која ће бити пренета од стране оснивача износе 25.713.200,00 динара.

Дом здравља Пожаревац је после сагледавања потреба и анализе тржишта, упутио захтев оснивачу за **прерасподелу** средстава за ЦТГ апарат и ЕКГ апарате.Градско веће Града Пожаревца је на седници одржаној 25.05.2017. године уважило захтев и доставили су Закључак бр09-06-90/2017-11 којим је одобрена прерасподела, умањена је вредност за набавку ЦТГ апарата за 600.000,00 динара, а повећана је вредност набавке пет ултразвучних апарата за 600.000,00 динара.

 У току Јуна месеца 2017. године Дом здравља Пожаревац је закључио Уговор о пружању услуга са ПД Прим доо Костолац у вредности 390.000,00 динара за обављање превентивних контролно периодичних прегледа жена. Закључењем уговора и обављањем наведених прегледа повећавају се сопствени приходи Дома здравља Пожаревац.

 У табеларном приказу **Приход**и разврстани су приходи по наведеним изворима финансирања.

 Према изворима финансирања планирани су расходи и издаци по свакој намени и позицији економске класификације у укупној наведеној вредности. Усаглашене су и циљне вредности за програмске активности које се односе на текуће послове Дома здравља и обезбеђују услове за основно функционисање. У прилогу је дат табеларни приказ Расхода и Издатака.

 Из свега наведеног створили су се услови да се изврши Трећи ребаланс финансијског плана за 2017. годину на аналитичком нивоу. Потребно је покренути поступке јавних набавки за добра и услуге који ће се уговарати у току године. Из тих разлога ће и план јавних набавки имати ребаланс на основу овако планираних величина расхода и издатака, како би се обезбедило неометано снабдевање потребним медицинским и осталим материјалом као и услугама за које закључени уговори истичу у првих шест месеци 2017. године.

 ПРЕДЛАГАЧ:

 Помоћник директора за финансијско-рачуноводствене и економске послове

 Смиљка Петровић дипл.ецц